
CREAȚII 


Aurel Stroe: 
PRAIRIE, PRIERES 
Concert pentru saxofon și orchestră 


Florin Neagoe 


Această lucrare concertantă a fost scrisă pentru Daniel 
Kientzy, celebrul saxofonist francez, partitura fiind terminată în 
anul 1993, la Mannheim. Titlul concertului păstrează interesul 
lui Aurel Stroe pentru dualitate, acea diadă a lui Stroe 
(teoretizată de compozitorul Dan Dediu’) fiind reprezentată aici 
prin prairie — pajistea, preeria, poiana, spațiul vast, întins si 
prières - ruga. Muzicologul Alexandru Leahu, prieten al lui 
Stroe, spune că un asemenea spaţiu a fost întâlnit de acesta în 
timpul vizitei sale în America, pe când a fost profesor la 
Universitatea din Illinois, în 1985. Aceeași identificare o face si 
Ruxandra Arzoiu?. Pentru Prières, a doua fateta a diadei, desi 
se traduce ca rugăciuni, am considera totuși mai potrivită o 
interpretare mai generală a sensului, indicând mai degrabă un 
caracter liniștit, meditativ sau/și contemplativ. 


Instrumentatie 

Este prima oară când compozitorul apelează într-o 
lucrare concertantă la ajutorul întregii orchestre pentru a realiza 
acompaniamentul instrumentului solist. Aparatul orchestral este 
format din instrumente de suflat din lemn: două flaute, două 
oboaie, două clarinete in si bemol si două fagoturi; si din alamă: 


1 Dan Dediu, Cu Aurel Stroe prin cotloanele mintii si bizareriile muzicii 
— eseu morfogenetic, pag. 2 
https://www.centrulculturalbusteni.ro/articole/stroe_id dediu.pdf 

2 Ruxanda Arzoiu, Timpul nemântuit. Paradigme culturale in muzica 
lui Aurel Stroe, Institutul Cultural Român, Bucureşti, 2007, pag. 61. 

opt corni în fa, patru tromboni și patru trompete în do. Pe lângă 
acestea se adaugă compartimentul destul de bogat al 
instrumentelor cu coarde și arcuș, format din: 22-24 viori, opt 
viole, opt violoncele și șase până la opt contrabasuri. Contrar 
așteptărilor, sectorul percutiei este cel mai sărăcăcios din punct 
de vedere al numărului de instrumente. Se păstrează împărțirea 
în trei grupe de percutionisti cu care ne-am obișnuit. Redăm 
mai jos componenţa acestora: 


Grupa | Grupa Il Grupa lilI 
Glockenspiel 2 Triangluri Vibrafon 
Toba mare | 2 Cinele suspendate Toba mare II 

2 Gonguri (grav si mediu) 


Constructie formala 


Lucrarea contine cinci parti. 

Partea | este cea mai amplă ca dimensiuni, 
reprezentând jumătate din întregul opus. Aceasta este 
împărţită, la rândul ei, în patru secțiuni: Multimobile, Prairie 1, 
Le carnaval d'Arlequin 


și Prairie 2. ne i a —— ar hs 
Prima secțiune, ine e ac e eee 
Multimobile, debutează ie oe 
cu o Introducere scurtă, sean i ee 
de trei măsuri. Aceasta == i = 
este formata din — tpa rA 
instrumentele cu coarde —__ 
și arcus care intonează — vou 


un acord compus din Sens 
zece sunete, totalul a 

cromatic fără sunetele re 
și re diez. Această  .... 
ipostază statică durează = 

foarte puţin, sunetele de 
debut reprezentând doar > 
repere de unde vor pleca E = 
trasee sonore in = = — SEE sai 

glissando, cu profil melodic asemănător (contrabasuri — 
violoncele și viole) dar și în oglindă (violoncele și viole - viori). 
Către final se alătură si gongul grav, cu o lovitură puternică în 
fortissimo possibile. 

Înainte de finalul acestei mici secțiuni introductive 
nuanța crește, multimobilul instrumentelor cu coarde fiind atacat 
în aceeași nuanţă a gongului grav — fff. 

Deasupra acestei magme sonore, instrumentele de 
suflat din lemn vor expune motivul a, o pedală acordică de 
multifonice’, doar cele două clarinete făcând excepție prin 
intervalul de nona, mi bemol — fa. Acest motiv conţine șase 
măsuri. 


teo sa] E: ne: 


dn hd, 


AGOTE et- = zi 

rosturi Cf donare A 

Gongul mediu va însoți instrumentele de suflat, însă nu 

până la final, pedala acestuia fiind mai scurtă cu o măsură. 

Vom numi această alternare dintre gongul grav si cel mediu, 
motivul 1. 


O G0Na RES Pa Gg = = ico =. 
„San mney, == rb hh = = e si 


Ltr asel 


Următorul eveniment muzical este dat de formula 
melodică a celor patru tromboni. Vom numi structura b, traseul 
trombonilor ce se întinde pe 24 de măsuri. Acest traseu este 
compus din paralelisme de broderii contrare, ce pornesc pe 
sunete aflate în relație intervalică de septimă, în jurul unor 
sunete care realizează un parcurs cromatic descendent. Există 


1 Multifonicele la oboi au fost preluate din tratatul "The techniques of 
Oboe Playing” al lui Peter Veale si Claus-Steffen Mahnkopf 
(Baerenreiter). 

un decalaj canonic intre perechea trombon 1 — trombon 2 si 
perechea trombon 3 — trombon 4. 


După câteva măsuri, cornii vor prezenta motivul c 
(înrudit cu motivul a), expunând o pedală de șase măsuri pe 
sunetul fa. 


t 


t = 
among 5 PAPA TA alas orava 

Reper B aduce inca trei evenimente sonore. 

Motivul 1 la cele două gonguri, însă de aceasta dată, 
distanța dintre expunerile celor două instrumente de percuție 
crește considerabil, la 15 măsuri. 

O structură muzicală nouă la instrumentele de suflat din 
lemn, un semnal descendent, compus din intonarea rapidă, 
quasi glissando, a 30 de note cromatice, denumită motivul d. 
Și, împreună cu acesta, prima formulă melodică a pachetului 
trompetelor, motivul e. Discursurile celor patru trompete sunt 
asemănătoare, construite în jurul unei cvarte perfecte 
descendente (sol bemol — re bemol) si a două cvinte perfecte 
ascendente (mi bemol — si bemol şi fa - do), cu cadentare pe 
sunetul mi bemol. Se remarcă diferenţierea fiecărui traseu prin 
decalaj între primele trei trompete și configuraţie redusă în 
cazul celei de-a patra. 

În continuare, cornii reiau motivul c iar, la o măsură 
distanță de aceștia, trompetele repetă motivul e, însă dublu 
variat: 1- prin augmentare ritmică (șaisprezecimea ordinară 
devine optime de triolet), 2- sunetul de cadentare este diferit 
(sol, în loc de mi bemol). 


Les i 
Beon fFF 
wa KES e = 


ji = 
TRE 


Urmatoarele contributii sonore sunt aduse de catre 
instrumentele de suflat din lemn, ce revin cu motivul a 
(multifonice si interval de nonă la clarinete) și, decalati cu o 
măsură, cornii cu motivul c (pedala de șase măsuri pe sunetul 
fa). 

Din nou, următorul punct de orientare în partitură, 
Reperul C, aduce evenimente sonore noi, pe lângă cele expuse 
deja. Astfel, în acest moment se observă debutul a trei 
momente muzicale, două cunoscute: motivul 1 (gongul grav și 
mediu, acum si mai distantate, la 34 de măsuri) și motivul d 
(30 de note cromatice intonate quasi glissando) si o structură 
muzicală nouă la trompete. 

Motivul f este înrudit cu motivul e în ce privește 
tratarea discursului celor patru trompete. Decalajele sunt 
aceleași, însă se schimbă materialul melodic, alcătuit dintr-o 
scară muzicală cu elemente cromatice ce cadenteaza pe 
sunetul sol. 

=F rose F = 

in cele ce urmeaza, revine motivul c al cornilor, care 

acum vor schimba pedala sonoră pe sunetul fa diez, și 

trompetele reexpun motivul f, dublu variat: 1- se păstrează 

scara, dar debutează de pe al doilea tetracord, 2- motivul 
cadenteaza pe sunetul re bemol si sol (trompeta 4). 


După < (0) Dauză de 24 T măsuri de la structura b, 
trombonii se vor alătura acum parcursului muzical, cu o nouă 
formulă melodică, alcătuită din 23 de măsuri, pe care o vom 
numi structura g. Aceasta este compusă din pasaje quasi 
cromatice ascendente decalate prin întârzieri. Decalajele cresc 
pe măsură ce se depărtează de linia trombonului 1. Astfel, 
trombonul 2 este cel mai apropiat de traseul original, trombonul 
3 este mai depărtat, iar trombonul 4 are decalajul cel mai mare. 

A sata măsură A după Raper C; aduce aparitia solistului 
în cadrul planului muzical. Însă este o apariție ușor estompată 
de atacul concomitent al cornilor cu motivul c, care vor 
schimba sunetul fa diez (același cu al instrumentului solist) cu 
sunetul sol. Pe lângă acest lucru, nuanţa mare a trombonilor 
reușește să pună saxofonul sopranino în mi bemol în ușoară 
dificultate de percepere. Instrumentul solist va interpreta o 
pedală amplă ca dimensiuni, de 24 de măsuri, pe sunetul fa 
diez 3. Incisivitatea si stridenta timbrala a registrului înalt îi 
conferă saxofonului gradul minim de străpungere sonoră și 
confirmare a prezenței sale. 


— SSS Sa 

O altă structură muzicală apare la Reper C2. Este vorba 
de spre motivul h al celor patru trompete. Acestea atacă 
pasaje cromatice descendente de mărimi variate, păstrând 
decalajele, însă de această data, la nivelul a opt măsuri. 

Către finalul motivului trompetelor, revin cornii cu 
motivul c, care este încă o dată variat prin realizarea unei 
broderii la sol și apoi definitivare pe sol diez. 

Următorul eveniment sonor prezintă o construcție 
interesantă. Este întâlnit în discursul trompetelor și realizează o 
combinare între motivul e și motivul h. Cu toate că materialul 
melodic este din motivul e, acesta este variat ritmic, fiind 
prezentat în optimi de cvintolet. Totodată, fragmentele de 
provenienţă diferită își păstrează caracteristicile metrice iniţiale 
(motiv e — măsura de trei doimi, motiv h — măsura de trei 
pătrimi). 


—140-— 

Din nou se prezinta modificari importante ale planului 
sonor odata cu schimbarea punctului de orientare. Astfel, Reper 
D aduce schimbul multimobilului cu o structura libera. Este 
acordat fiecarui instrument din partida coardelor un cadru sonor 
de sase sunete treptate, pe care acestia le pot folosi pentru a 
improviza. Reperul D este împărțit în opt segmente (D, D4, Dz, 
... D7) si la fiecare nou segment cadrul sonor va modula cu cate 
un semiton ascendent crescand intensitatea treptat. Singura 
partida care nu face parte din aceasta distributie este partida 
contrabasurilor, care va avea de executat anumite formule 
melodice pe care le vom expune la momentul potrivit. 

Odata cu Reper D revine motivul 1 (gongurile grav si 
mediu, distantarea marindu-se continuu, ajungand la 50 de 
masuri) si motivul d la instrumentele de suflat (80 de note 
cromatice in quasi glissando). Apoi, câteva măsuri mai târziu 
sunt introduse și celelalte două grupe de percuție (glockenspiel- 
ul - grupa | și vibrafonul - grupa III), care vor dialoga în tandem 
prin sunetele unei melodii secrete, într-o largă cromatizare 
descendentă. 

Inainte cu o măsură de Reper D; va reveni la trompete 
motivul e în ipostaza dublu variată cu optimi de triolet și 
cadentare pe sol. După trei măsuri de pauză, trompetele vor 
reexpune motivul h, de această dată recurent și redus la trei 
măsuri. 

În ultima măsură a motivului h va reveni identic si 
structura b a trombonilor. 

Reper D2 aduce prima expunere melodică a saxofonului 
sopranino. Acesta va prezenta o variantă transpozitorie a 
motivului e de la trompete. Motivul solistului reprezintă o 
recurenţă a materialului trompetelor, precum și o reducere la 
nivelul a două măsuri. De aceasta dată, intervenţia solistului 
este deplin sesizabilă, fiind singurul instrument care se bucură 
de nuanțe mari, ff incisif, tres „en relief’. La cinci măsuri 
distanță, discursul acestuia continuă tot cu o expunere derivată 
din motivul e al instrumentelor de alamă, finalizat cu o cădere 
în cvinte. 


Reper D3 este momentul când cornii reexpun de două 
ori motivul c, însă de această dată pe sunetul /a bemol. 

Urmează trompetele, care reiau în întregime motivul h 
integral, însă recurent. Acest eveniment se poziţionează cu o 
măsură înainte de Reper Dz. O particularitate a acestui moment 
constă în alăturarea contrabasurilor care vor dubla trompetele 
(contrabasurile 5-8 — trompeta 4 și contrabasurile 1-4 — 
trompeta 3). 

Următorul punct, Reper Ds, constituie revenirea 
trompetelor cu motivul f care cadenteaza pe sunetele re bemol 
și sol. În cadrul aceleiași măsuri se alătură și partida 
contrabasurilor cu expunerea redusă a motivului h de la 
trompete, în recurenţă. Ultimul eveniment sonor este 
reprezentat de pedala cornilor pe sunetul fa (motivul c). 

Prezența instrumentului solist revine la Reper De unde 
aduce o variantă înjumătăţită a motivului e de la trompete. În 
următoarea măsură se adaugă și motivul a (acord format din 
multifonice cu nonă) la instrumentele de suflat din lemn. 


soe E —_— mapen 


MR 

Ultimul element, Reper D7, readuce la trompete 
construcția melodică formată prin combinarea motivelor e și h, 
de această data, păstrându-se aceeași valoare de notă (optime 
de cvintolet de doime cu punct) pe întreaga durată a structurii 
muzicale. 

Reper E schimba din nou planul sonor, readucand 
Multimobilele, dar nu identic. Are loc o repriza prin rarefiere 
progresivă pana la Reper F. Instrumentiștii vor trebui sa 
insereze între elementele mobilelor pauze din ce în ce mai 
mari, proportionale cu seria lui Fibonacci, secunda fiind unitatea 
cea mai mica. 

Asa cum bine ne-a obisnuit compozitorul, acest nou 
punct de orientare în partitură vine cu reiterarea motivului 1, la 
cele două gonguri, care de această data sunt despărțite de 
doar 32 de măsuri. 

Tot la Reper E revine pasajul celor 30 de note cromatice 
în quasi glissando de la instrumentele de suflat din lemn 
(motivul d), precum și structura g de la cei patru tromboni. 
Acele trasee cromatice ascendente, decalate prin întârzieri 
progresive, sunt acum prezentate variat. Decalajul crește în 
discursurile trombonilor 3 și 4, deoarece nu se va respecta 
constanta folosirii doimii ca valoare de notă, compozitorul 
incluzând în șirul de doimi și durate izolate, mai mari (doime cu 
optime) sau mai mici (pătrime cu punct). 

La opt masuri distanta de debutul mobilelor revine 
pedala saxofonului sopranino pe sunetul fa diez. Aceasta, spre 
deosebire de prima expunere cu acelasi caracter, este mai 
amplă, întinzându-se pe durata a 36 de măsuri. 

Și în cadrul acestui Reper E este folosită împărţirea în 
mai multe segmente, mergând până la Reper Exo. 

Reper E, prezintă mai multe modificări în cadrul 
motivului e de la trompete. În primul rând, trompeta 1 este 
învestită solistic, fiind acompaniată de către celelalte două 
trompete (2 și 3) care vor realiza intervale de cvartă perfectă (re 
bemol — sol bemol), secundă mică (re — mi bemol) și secundă 
mare (mi bemol - fa). În al doilea rând, discursul acesteia este 
format din valori de notă diverse: optimi de cvintodecimolet de 
notă întreagă, doime cu punct, pătrime cu punct, optime, optimi 
de septolet de doime cu punct. Și în al treilea rând, și cel mai 
interesant, construcţia sa reprezintă un palindrom cu licențe 
specifice compozitorului Aurel Stroe: 1- asimetrie ritmică și 2- 
oglinda variată, augmentata intonational, ultimele șase sunete 
nefăcând parte din structura recurentă. 


Următorul eveniment sonor este reprezentat de către o 
variație a motivului e expusă de către oboaie si clarinete, initial 
în unison, apoi în relaţie intervalică de secundă. 

Reperul E2 expune variat motivul c al cornilor (pedală 
de șase măsuri) îmbogăţindu-l cu participarea trombonilor. 
Instrumentele vor renunţa la unison în favoarea unui cluster din 
care doar lipsa sunetului si stirbeste totalul cromatic. 

La Reper E3 revine motivul a la instrumentele de suflat 
din lemn (acorduri multifonice si interval de nonă) si 
completarea gongului mediu din motivul 1. 

Încă două evenimente sonore debutează în cadrul 
acestui segment, încheierea lor fiind realizată în segmentul 
următor. Este vorba despre revenirea celor patru trompete cu 
motivul e, prezentat de această dată etapizat, în diferite 
variante: trompeta 1- recurent si redus, trompeta 2- inversat si 
redus si trompeta 3- recurent si inversat redus, trompeta 4- 
esentializat pe sunetul fa. 

Al doilea eveniment sonor, îl reprezintă scara muzicală 
descendentă quasi cromatică a fagotului. 

Segmentul următor, Reper E4 readuce motivul c, însă 
cluster-ul este acum pe jumătate, deoarece trombonii nu mai 
participă. Trombonii vor apărea trei măsuri mai târziu cu 
structura b (paralelisme de broderii pe fragmente cromatice 
descendente). 

Saxofonul va mai avea o scurtă intervenţie în preajma 
Reperului E; unde va intona o scurtă celulă muzicală derivată 
din motivul e. 


O modificare în motivul a al instrumentelor de suflat din 
lemn (acorduri de multifonice și interval de nonă) debutează de 
la Reper Es. Motivul este injumatatit la trei măsuri și este 
prezentat de cinci ori, fiecare expunere aducând o configuraţie 
nouă. Cele două clarinete vor intona sunete diferite în primele 
trei expuneri, după care vor reveni recurent la primele două: 1- 
mi bemol — fa, 2- do — re, 3- fa diez — do, 4- do — re si 5- mi 
bemol — fa. 

Evenimentul muzical care merge in tandem cu cele cinci 
expuneri ale instrumentelor de suflat din lemn este motivul c al 
cornilor. Acesta va fi prezentat de două ori sub formă de 
cluster, iar a treia oară la unison pe sunetul /a bemol. 

Reper E7 readuce pedala acută a saxofonului pe sunetul 
fa diez, pe durata a 30 de măsuri. 

In cadrul Reperului Es, la patru măsuri distanță de 
debutul acestui segment, cele patru trompete revin la 
expunerea motivului f, redus la nivelul unei singure măsuri. 

Ceea ce debutează la Reper Es reprezintă o structură 
de tranziție, o punte ce va dura până la Reper G, unde va 
începe secțiunea următoare, Prairie |. Am putea asemăna 
această punte și cu o structură concluzivă, din perspectiva 
dilatării progresive a tempoului, indicatia ritardando poco a poco 
sino al G fiind notata tuturor actantilor muzicali. Elementele de 
limbaj muzical prezente pana acum sunt inlocuite cu altele noi. 
Cei opt corni vor renunta la pedalele sonore in unison sau 
cluster, în favoarea etalării individuale a unei formule 
percutante în efect PALM-RAM. La patru măsuri distanţă, 
același efect va fi preluat și de către cele patru trompete. În 
cazul trombonilor lucrurile sunt tratate diferit, ei vor relua 
structura g, însă, faramitata ritmic prin insertia de pauze de 
pătrime și optime, apropiindu-se astfel de modul de articulare 
sonoră al trompetelor și cornilor. 

Reper Eo aduce o noua structură muzicală, de data 
aceasta la flaut, ce va avea de interpretat o pedală pe sunetul 
sol bemol la nivelul a patru măsuri, motivul i. Sonoritatea este 
destul de diluată, rarefiată, obţinută prin efectul EOLSON 
FLATTERSONIE. 


Tot în acest moment compozitorul face o precizare 
pentru instrumentistii mobilelor, precizare ce asigură si mai mult 
acea rarefiere progresivă a mobilelor: Incepând cu E10 nu vor 
mai fi atacate elemente noi din MULTIMOBILE. Surprinși de 
momentul E1 în timpul unei pauze, instrumentistii abandonează 
cântul, jonglând ușor ultimele elemente - «supraviețuitorii» - 
MULTIMOBILELOR. Ajunși la Reper F, MULTIMOBILELE vor 
ieși din scenă pe rând, diminuându-și sonoritatea treptat, pe 
nivelul a șapte măsuri. In jurul acestui reper, cele două flaute 
vor relua motivul i. 

A doua secţiune, Prairie |, debutează la Reper G. 

În cadrul acestei secțiuni, principala modificare o 
constituie schimbarea saxofonului. Instrumentistul va renunţa la 
saxofonul alto, schimbându-l cu saxofonul bariton în mi bemol, 
alterând sonoritatea instrumentului prin renunţarea la muștiuc. 

O altă modificare o reprezintă  esențţializarea 
acompaniamentului. Singurele instrumente ce vor dialoga cu 
solistul vor fi cele de percuție, din grupele II (cele două cinele 
suspendate) și III (vibrafonul) și pe alocuri cele două flaute ce 
vor expune motivul i. 

Saxofonul prezintă o tratare interesantă. Sunt expuse 
trei planuri sonore în prestația acestuia. Primele două sunt 
PALM-RAM și DOIGTE ce vor realiza acompaniamentul celei 
de-a treia, VOIX. PALM-RAM și DOIGTE sunt efecte de 
percuție asupra instrumentului și se află în relaţie de paralelism 
intervalic de secundă. Acestea expun un motiv cu profil 
cromatic descendent, format din opt pătrimi. Acest motiv va fi 
repetat de opt ori pe durata întregii secţiuni. In ceea ce privește 
sistemul de acordaj, cele două linii se află în relaţie de 
incompatibilitate: PALM-RAM — sistem netemperat, DOIGTE - 
sistem temperat. A ...—-—_____—. Somer pi = 
treia linie, VOIX, (ieee E Sensi 

er i REAA E 
prezintă o melodie 
elementară, o bicordie, 
ce  încapsulează un 
etos spiritual, însă de 
factură orientală. 
Simplitatea 
construcţiei sonore, 
precum și ritmul format 
prin încadrarea 
duratelor scurte de 2% piine learn ere aoe orale Wel ceara tea 
către cele lungi ne # rep ph i ae ale rea 
trimit cu gândul la o pe == 
formulă sacră, magică, 
o mantră. ră ii i | 
Caracterul SR rma scena tree ra 
contemplativ al acestei 
secţiuni este de netăgăduit și se poziţionează în contrast 
evident cu prima secțiune. 

Cu trei masuri inainte de final revin elemente din punte, 
acele constante ritmice ale cornilor si trompetelor in PALM- 
RAM, realizând un fel de punte reziduală către următoarea 
secțiune. 


E Sas i 


Meni 


A treia sectiune, Le carnaval d’Arlequin, se deschide 
la Reper I. 

Orchestra de coarde reintra in scena cu o structura ce 
se inrudeste cu introducerea multimobilelor (prin faptul ca avem 
din nou de-a face cu totalul cromatic fara doua sunete, fa si si) 
si cu construcţia sonora de la Reper D (unde instrumentistilor li 
se oferea un cadru sonor de sase sunete cu care putea jongla). 


Deasupra acestei magme sonore, saxofonul alto expune 
o tema muzicală foarte incisiva si stridentă, obţinută printr-un 
efect fluierat, SIFFLEMENTS, tema j. 

In continuarea temei saxofonului urmează pachetul 
instrumentelor de suflat din alamă care vor executa izoritmic 
pante cromatice în măsuri alternative de optimi și pătrimi (5/8, 

7/8, 6/8, 2/4 etc.). Ultimele trei masuri sunt cantate doar de 
corni si tromboni articuland repetat sunetul do, insotiti constant 
de cele două tobe mari din grupele | si III de percuție. 


HEE E 
BS SA a Dă ai > + 


Următoarea schimbare de caracter, Sempre 
scherzando, lasă doar saxofonul în prim plan, acompaniat de 
instrumentele de percuție. Se va folosi doar tubul de legătură 
(gâtul) de la un saxofon tenor sau alto. Solistul va executa patru 
formule tematice cu efecte diferite: PALM-RAM (tema k), 
TONGUE-RAM (tema l), din nou  PALM-RAM si 
FLATTERZUNGE (tema m). 

La Reper L se readuce structura de început a 
instrumentelor cu coarde si tema j variată ritmic, a saxofonului 
alto in mi bemol. Acesteia ji urmează o formulă concentrată din 
discursul cromatic descendent al trompetelor si trombonilor. 

Lucrurile se schimbă din nou la Reper M, unde 
instrumentele cu coarde adopta efecte noi, adaptate formulelor 
ritmice expuse de instrumentele de suflat din alama, motivul n. 
Deasupra acestora, saxofonul va interpreta pe tubul de 
legatura, o noua structura muzicala in FLATTERZUNGE. Catre 
finalul acesteia se vor adauga si cele doua tobe mari, cu ritmuri 
înrudite. 

Foarte interesant este noul element de vocabular folosit 
la Reper N. Saxofonul alto va trebui să execute un grup 
anacruzic compus din multe note cu valori scurte, însă doar pe 
coloana de aer, efectul CLIQUETIS sugerând percepţia doar a 
zgomotelor clapelor. Acest grup anacruzic va premerge 
formulei compusă din opt arcuri sonore în glissando, în registrul 
acut. 

Această formulă a solistului va fi acompaniată de partida 
trombonilor ce vor prezenta o variantă redusă a structurii b, în 
sincronizare aproximativă. 


Reperul P readuce semnalele descendente ale 
trompetelor si trombonilor. In cadrul celui de-al doilea semnal, 
solistul va executa o formulă de glissando continuu pe tubul de 
legătură al saxofonului tenor. In ultimele cinci măsuri se vor 
adăuga si instrumentele cu coarde, reluind motivul n. La finalul 
acestuia, violoncelul va prelua discursul glisat al saxofonului, 
find acompaniat de reiterările semnalelor descendente ale 
trompetelor si trombonilor. 

In cele ce urmeaza, saxofonul alto enunta inca o data 
formula grupului anacruzic in CLIQUETIS pentru revenirea 
temei j. Ca acompaniament, regăsim aici cele două oboaie și 
clarinete care vor prelua efectul CLIQUETIS. Alături de ele se 
regăsesc si cele două gonguri care vor executa pedale sonore 
decalate. Saxofonul continuă să schimbe efectele expunând din 
nou elemente muzicale în TONGUE-RAM și apoi PALM-RAM, 
din nou pe gâtul instrumentului. 

Instrumentul solist mai beneficiaza de o imbogatire pe 
plan timbral. La Reper S, acesta execută o tukusonie, o tehnică 
de a pronunţa consoanele t si k în instrument, un procedeu 
folosit de compozitor și în cazul cadentei trombonului din 
Concertul pentru clarinet și orchestră. Această tukusonie este 
susținută acompaniamental de violoncelul 1, care va intona o 
pedala în flageolet pe sunetul sol bemol, lucru întâlnit, de 
asemenea, în Concertul pentru clarinet. După tukusonie, 
saxofonul revine la efectul PALM-RAM intonând trei celule 
ritmice, apoi schimbă cu saxofonul bariton îi în mi bemol. 


pu TE IE ga a= =e 4 

i Parma r Sr 

Ultima structură muzicală a acestei secţiuni o constituie 
acea punte reziduală pe care am întâlnit-o la finalul secţiunii 
Prairie |. Cornii vor expune un element de PALM-RAM, dupa 
care va debuta secțiunea finală a Partii |, Prairie II. 

Prairie Il începe la o măsură distanță de Reper Si. 
Acompaniamentul este puţin mai dens de această dată. 

Cele două clarinete vor realiza o pedală de secundă 
mare până aproape de finalul secţiunii. Un aport nou este 
intervenţia violoncelului solo care, după expunerea unui 
fragment ostinat de treizecidoimi, revine la pedala in flageolet 
pe sunetul so/ bemol, expusa la momentul tukusoniei. 

Saxofonul bariton, fără mustiuc, adoptă din nou 
paralelismele de secundă în sisteme de acordaj diferite PALM- 
RAM și DOIGTE, iar vocea reia discursul mantric. 

Redam mai jos structura rezumata a partii |: 


1. Introducere de trei măsuri 

2. MULTIMOBILE -— structuri diferite la toate instrumentele, 
ce se vor repeta și prelucra pe parcurs prin tehnică 
variationala. Se remarcă importantele motive ale 
trompetelor, ce vor fi citate de saxofon, și structurile 
trombonilor care prezinta constanta si dimensiuni ample. 
In ce priveste discursul instrumentelor cu coarde, putem 
considera aceasta sectiune organizata intr-o forma 
tripartită cu repriză variată: A -— multimobile, B — 
segmentele Reper D si A variat — multimobile-repriza cu 
rarefiere progresiva. 

3. Punte, Reper Es — Reper G. Introducerea efectelor PALM- 
RAM -— trompete si corni, EOLSON FLATTERSONNE — 
flaut. Trombonii variaza structura g. 

4. Prairie |, Reper G — Reper I. Atmosferă spirituală, 
esentializare acompaniament, discurs mantric la saxofon. 

5. Le Carnaval d'Arlequin, Reper I — Reper S;. Teme și 
structuri noi, pe alocuri sonorități aride și stranii, utilizarea 
intensivă a efectelor, atmoferă grotescă cauzată de 
distorsionările timbrale (SIFFLEMENTS, PALM-RAM, 


TONGUE-RAM, FLATTERZUNGE, TROMPE, 
CLIQUETIS, TUKUSONIE) 
6. Prairie Il, o măsură dupa Reper S; — final. Revine 


atmosfera spirituală, însă crește în consistență 
acompaniamentul. 


Partea a Il-a este și ea de dimensiuni ample, ocupând 
un sfert din a doua jumătate a întregii partituri, nu mai conţine 
alte secțiuni si este intitulată Stabile: Reprise par raréfaction du 
multimobile. 

Primii participanţi sunt instrumentele de suflat din lemn, 
care intonează motivul a, acorduri de multifonice (cu excepţia 
clarinetelor), preluate din Reper Es din Partea | și vioara 17 ce 
intonează un element din mobil, în registrul acut. Intre 
desfășurările celor doi actanti se produce o ruptură de 
compatibilitate cauzată de plasarea acestora în planuri metrice 
și tempice diferite: acordurile de multifonice în 3/4 și doimea cu 
punct 48, iar tema viorii în 4/4 și doimea 60. 

Finalul temei viorii coincide cu debutul precipitat al 
violoncelului 6, în măsura de 2/4, pătrimea 96, Allegro nervoso, 
acesta executând o melodie sacadată de prezenţa pauzelor. 

Reperul AA marchează o noua melodie, pentru 
violoncelul 7 de aceasta data. Bineinteles, si aceasta in metrica 
si cu agogica diferite: 12/8, doimea cu punct 60. 

Asistăm așadar "ap ee eee 


la un palimpsest format "a pp pp: 


din elementele >E + 
mobilelor, expuse ~“ 
individual, solistic. 


Peste acestea se 
aşează şi anumite 
structuri din partea |, 
cum au fost acordurile 
de multifonice ale 
instrumentelor de suflat 
din lemn sau cum va fi, i . 
în cele ce urmează, € i : : ! 


structura g, expusă pe "> ati ete ta 
jumătate. 


Următorul participant este vioara 13, care conduce o 
linie cromatică ascendentă în tremolo. 

Reper BB aduce un nou element melodic, într-o 
temporalitate diferită, Presto possibile la violoncelul 3. Acesta 
este urmat la scurt timp de contrabasul 4. Ambele instrumente 
au plasate între elementele discursurilor lor, pauze temporale 
notate în secunde sau fracțiuni de secunde. 

— is 
gatit pif Sipote pt BA 


Tie beeper Qs Starr = 


| geep 

Va reveni motivul a (acorduri de multifonice) la 
instrumentele de suflat din lemn, iar împreună cu acestea, va 
debuta încă un desen melodic la vioara 22. Structura g a 
trombonilor revine însă expusă concentrat, doar șase măsuri 
alăturându-i-se glockenspiel-ul, în secunde în mers ascendent, 
și tema viorii 1, toate acestea la Reper DD. Cornii introduc o 
structură nouă, armonia secretă, la Reper EE, odată cu vioara 
7, iar mai apoi vioara 4 și viola 1. 


Remarcam că revine si melodia secretă din partea | a 
tandemului glockenspiel - vibrafon, cu același mod de atac 
arco. Ceea ce se schimbă acum sunt dimensiunile, acestea 
fiind mult reduse. 

Prima intervenţie a saxofonului are loc la Reper GG, 
când readuce pedala sonoră pe sunetul fa diez, păstrând 
lungimea iniţială de 24 de măsuri. 

Cu cinci măsuri înainte de Reper //, cornii reiau pasajul 
armoniei secrete al cărei final marchează începutul structurii g 
de la tromboni, ce va dura doar încă șase măsuri. Aceasta va 
continua din momentul unde s-au oprit în expunerea trecută. 

Reperul JJ marchează o reexpunere a motivului a, 
lângă care se adaugă celelalte instrumente de coarde care isi 
expun temele provenite din mobile. La trei măsuri distanță de 
Reperul LL, trombonii vor relua al treilea sfert din structura g. 
De la Reperul MM, instrumentele cu coarde se vor organiza 
treptat în pedale acordice, pentru a pregăti cadenta saxofonului. 
Înainte de această cadență, ce va debuta la Reper NN, 
glockenspiel-ul aduce un citat din Ondine de Claude Debussy, 
un pasaj ce va fi reluat mai târziu de către compozitor ca 
material principal pentru partea a IV-a. 

Cadenta Solistul va fi interpretată la saxon sopranino 
fără muştiuc, cu efectele DOIGTE si SAXNAY. Saxofonul 
execută pasaje alcătuite din note lungi, urmate de diviziuni 
excepționale, triolete, cvintolete, în sisteme de acordaj diferite 
(DOIGTE — sistem temperat, SAXNAY — sistem netemperat). 

Un lucru interesant se remarcă la Reper QQ unde 
saxofonul împarte spaţiul sonor doar cu contrabasul 5. Tema 
expusă de contrabas este mult mai dinamică și într-un caracter 
mult mai conturat fata de planările cromatice descendente ale 
saxofonului în sistem netemperat. Către final remarcăm 
instrumentul solist adoptând o atitudine plină de energie și 
caracter incisiv la care însă renunţă imediat după detașarea 
contrabasului, reluând panta cromatică în note lungi. 

Uitându-ne înapoi asupra acestei părți secunde, 
observăm că prezintă similarități destul de mari cu partea l. 
Elementele de limbaj utilizate de către instrumentele cu coarde 
provin din mobilele lor, creându-se astfel o altă modalitate de 
rarefiere progresivă, diferită de cea de la Reper E din prima 
parte. Acordurile multifonicelor instrumentelor de suflat din 
lemn, structurile trombonilor, melodia secretă a tandemului 
glockenspiel - vibrafon sunt si ele elemente tematice tot din 
partea |. In ceea ce priveşte structurile noi, avem armonia 
secretă a cornilor, pedalele intervalice ale vibrafonului si citatul 
din Ondine de Claude Debussy din discursul glockenpiel-ului 
înainte de cadență. 

Arhitectura acestei parti poate fi impartita in doua 
sectiuni: A — de la inceput pana la Reper NN, cand gradul de 
complexitate ritmico-melodica este destul de ridicat. Astfel, iau 
nastere mai multe palimpseste formate din suprapunerile 
expunerilor cu metrică si agogică diferite. Și B — de la Reper NN 
până la final, secțiune ce cuprinde cadenta instrumentului solist. 
Este momentul când instrumentele cu coarde se organizează în 
pedale acordice, lăsând cuvântul saxofonului. Acesta prezintă 
motive muzicale seducătoare, care prin alterarea timbrală a 
efectului SAXNAY (interpretul lasă impresia sonoră că fluieră în 
corpul instrumentului) creează ideea unei atmosfere cosmice, 
spaţiale. 


Partea a Ill-a intitulată Ascension vers une melodie 
lointaine, prezintă un cadru instrumental înrudit cu cel din 
Prairie II din prima parte. Acompaniamentul este asigurat de 
tobele mari, cele două gonguri și cinelele suspendate la 
percuție, partida de violoncel din care se vor desprinde doi 
instrumentiști pentru a expune pasaje solistice, remarcându-se 
prin predominanta pedalelor in flageolet, si clarinetul 1, care va 
alterna si el, sunete lungi. Împărţirea acestei părți în subsectiuni 
va fi posibil de realizat din punctul de vedere al criteriului 
tematic propus de saxofon. 

Prima secțiune o vom numi A1 si durează până la Reper 
a. Saxofonul sopranino în mi bemol apelează din nou la 
împărțirea discursului său în trei linii, departajate prin efectele 
VOIX, FLUTAGE și DOIGTE. Emisia acestuia va fi schimbată 
prin renunţarea la muștiuc. Traseul melodic constă într-o 
structură melodică înrudită cu structura g de la tromboni, 
executarea a patru mersuri cromatice de dimensiuni diferite, în 
sistem netemperat de aceasta data, doimea fiind singura 
valoare de notă utilizată. 


ANDANTE d=65-59 

Sonoritatea saxofonului păstrează prin aceasta melodie 
atmosfera stelară, distantă, creată anterior. Discursul 
instrumentului solist este susţinut de punctările de la cinel și 
gonguri și pedala pe fa diez în flageolet a violoncelului 1. 
Caracterul reflexiv al acestui fragment își are originea în 
conturul melodic al instrumentelor participante și în dinamica 
cumpătată, nuanțele mici predominând. 

Secţiunea următoare, B1, debutează la Reper a și 
durează șase măsuri. 

Principala modificare o constituie tema saxofonului. 
Acesta dinamizeaza discursul sonor adoptând optimea ca 
valoare de notă principală. Melodia dobândește valenţe telurice, 
modurile orientale dominate de secunda mărită construind un 
cadru sonor diferit. 

Acompaniamentul aduce în sectorul percutiei o formula 
ritmică la cele două tobe mari, structură expusă iniţial în Le 
carnaval d'Arlequin din Partea |. Aici însă este prezentată variat 
atât din punct de vedere al conţinutului cât și al dimensiunii, de 
această dată mai mare. 

Alaturi de formula ritmica a percutiei se adauga si 
pedala clarinetului pe sunetul re semidiez. 

In continuare ni se înfățișează secțiunea A2, în care 
saxofonul reia variat ideea tematică expusă initial. Dedesubtul 
acesteia revin punctările celor trei gonguri împreună cu pedala 
pe fa diez în flageolet a violoncelului 1. 

Între Reper c si Reper d se încadrează secţiunea 
numărul patru, B2, în care saxofonul readuce variat tema 
orientală, cu anumite opriri pe sunete lungi. În acompaniament 
regăsim ritmurile tobelor mari precum și pedala netemperată a 
clarinetului 1. 

La Reper d, în debutul secțiunii a cincea, A3, apare o 
variatiune nouă. Ca o introducere a temei instrumentului solist 
este adus un fragment de zece măsuri din structura g a celor 
patru tromboni din Partea |. Preluând discursul sonor de la 


tromboni, saxofonul expune variat doar trei fragmente din tema 
sa iniţială. 

Ultima secțiune a acestei parti, 
Reper e. Are o dimensiune dubla fata de expunerile trecute si 
prezinta instrumentul solist readucand, intr-o alta variatie, tema 


ee 
ae = eat 
i pee sa 


hi = 2S 


ae diog he 9 

- = „S E] 

i ge d py Wiel 
a= a 


de factură orientală. 

Apar schimbări în acompaniament. Clarinetul va oscila 
pedala sa între sunetele re semidiez si mi bemol, violoncelul 1 
va fi însoţit din a doua jumătate, de violoncelul 8 care va 
executa ostinat o formulă ritmică percutantă (col legno battuto) 
care, către final va fi schimbată cu un alt efect iar cele două 
tobe mari vor expune ritmuri complementare. 

B3, se deschide la 

Recapitulare formală a părții a Ill-a: 


1. A1, început — Reper a. Saxofonul intonează patru fragmente 
cromatice derivate din structura g a trombonilor. Acompaniamentul 
este format din intervențiile gongurilor si a cinelului împreună cu 
pedala violoncelului pe fa diez. Tema prezinta un caracter universal, 
cosmic. 

2. B1, șase măsuri. Se schimbă acompaniamentul (formule 
ritmice citate din partea | la cele două tobe mari, pedala clarinetului pe 
un sunet netemperat) iar saxofonul intonează o nouă temă, aflată în 
contrast cu A1, cu valenţe orientale. 

3. A2, şase măsuri după Reper a — Reper c. Saxofonul variază 
tema iniţială. 

4. B2, Reper c- Reper d. Saxofonul variază tema secundă. 

5. A3, Reper d — Reper e. Revine condensat structura g la 
tromboni, saxofonul variază din nou tema iniţială. 

6. B3, Reper e — final. Dimensiuni duble, se adaugă si 
violoncelul 8 cu efect ostinat, apar modificări în structura ritmică a 
tobelor mari precum si în pedalele clarinetului. Finalul este rezervat 
celor două violoncele care se retrag pe rând. 

Partea a IV-a are doar noua masuri si este intitulata Un 
reste non assimilé: (...Ondine). 

Compozitorul utilizeaza doar partidele de contrabas si 
violoncel, iar in final, gongul grav. Dintre instrumentele cu 
coarde ies in prim plan contrabasurile 1 si 2, care vor executa 
citarea fragmentului ritmico-melodic din preludiul Ondine din 
caietul numărul doi de preludii pentru pian de Claude Debussy. 


pi sfiit sta 
=== 
Fondul muzical expus de cordari constă într-o structură 

acordică de tip cluster ce cuprinde, fără re bemol și sol, totalul 
cromatic. Motivul ritmico-melodic va fi expus de două ori, la 
început doar de contrabasul 1, iar apoi în tandem cu 
contrabasul 2, finalizându-se prin glissando descendent până la 
sunetul sol. 


N RESTE NN AscimiLe 32 [ONDINE 
= = RESTE —NOW-ASSIMILE—2-”-—- ONDINE) 
CHERZANDO dle 7G re 

Ultima parte, Un dernier reste, readuce semnalul 
saxofonului pe sunetul fa diez prelungit pe 16 măsuri, sugerând 
un final deschis, cu o încărcătură spirituală, procedeu folosit și 
în cele două lucrări concertante precedente acesteia, Concertul 
pentru clarinet și orchestră si Concertul pentru vioară si 
ansamblu de soliști Capricii și Raga, dar și într-un opus ulterior, 
Preludlii lirice pentru orchestră mică. O altă înrudire cu 
Concertul pentru vioară este faptul că ultimul eveniment sonor 
reprezintă o structură ce a fost expusă în prima parte a lucrării. 


Privire de ansamblu 


Cu toate că lucrarea este segmentata în cinci parti, 
factura procesuală a muzicii lasă impresia unei construcții 
unitare. Lucrul acesta poate fi dovedit structural prin înrudirea 
elementelor componente din fiecare secțiune. Astfel, partea a 
Il-a, Stabile: reprise par raréfaction du multimobile, nu 
reprezinta nimic altceva decat o etapizare a straturilor sonore 
ce au compus multimobilul, un palimpsest in cruce, adus atat 
pe plan vertical cat si pe plan orizontal. Fiecare instrument are 
un moment individual in care prezinta melodii diferite in 
conglomerate sonore. Este vorba despre o spatializare a 
multimobilului, o fragmentare. Apoi, partea a Ill-a, Ascension 
vers une melodie lointaine, păstrează, în linii mari, 
caracteristicile orchestrale și expresive ale cadentei din partea 
anterioară. lar în ultimele două parti, această linie continuă. 
Chiar daca la nivel expresiv, Une reste non assimilé aduce o 
schimbare de atmosferă, păstrează ideea  reducţiei 
instrumentale, fiind alcătuită doar din partidele violoncelelor și 
contrabasurilor. 

Există anumite structuri  melodico-ritmice care 
traversează această lucrare în mai multe secţiuni. Facem 
referire aici la structura g de la tromboni pe care o vom întâlni, 

într-o forma completa sau variată, în părțile |, a Il-a și a treia. Pe 
lângă aceasta, motivul a al instrumentelor de suflat din lemn 
compus din acorduri de multifonice și intervalul de nonă al 
clarinetelor îl întâlnim atât în prima parte cât și în a doua, unde 
este folosit mai des și mai variat. 

In ce privește titulatura concertului, Prairie, Priéres, 
lucrurile nu sunt atât de clare ca în Concertul pentru vioară. 
Ideea de rugăciune, de contact cu planul spiritual este puternic 
redată tocmai în secţiunile denumite Prairie (| si Il). Așadar, 
diada lui Stroe aici este poziționată putin diferit, nu în relație de 
antiteză, ci în relație de sinteză, ca expresie a împlinirii 
dezideratului compozitorului: construirea de punți între 
paradigme. Însă Rugăciunea mai poate fi identificată și în tema 
a doua a instrumentului solist din partea a Ill-a. Caracterul 
oriental al acesteia este pecetluit de intervalul de secundă 
mărită, interval care constituie un element principal a două 
(ehul II și ehul VI) dintre cele opt moduri ale tradiției muzicale 
bizantine, tradiţie la care compozitorul a apelat în trecut. 

Utilizarea diferitelor sisteme de acordaj este făcută 
treptat. Se observă o ciclicitate. Iniţial, partea | este dominată 
de sistemul temperat, însă de la secțiunea Prairie I, se adaugă 
discursul saxofonului în sistem de acordaj netemperat. Acesta 
va castiga în pondere în partea a II-a (acordurile de multifonice) 
și va fi element determinant în partea a Ill-a, urmând ca în 
secţiunile finale să predea ștafeta temperantei. 

În privinţa modulatiilor timbrale ale instrumentelor, exista 
o profuzie de efecte sonore inedite. 

Privind legenda oferită de compozitor, observăm 
folosirea arcusului în emiterea sunetelor instrumentelor de 
percuție, lovirea cu degetele pe tastiera sau călușul 
instrumentelor cu coarde si anumite semne ce indică o presiune 
mai mare a buzelor la oboi. 


+ at Tore well Pope Kip m Antene, — — brand- 
a 1 Tye vith te brow on sgund. -Lpvaral, on Pe bridge or on He desk, 


/ 

Pe langa acestea, avem multitudinea de efecte cu 
caracter percusiv’: 


-  PALM-RAM 

- TONGUE-RAM 

- DOIGTE 

-  FLATTERZUNGE (pronunţarea consoanei rrr in 
instrument) 

-  CLIQUETIS (acţionarea tastelor fără coloană de aer) 

-  TUKUSONIE (pronunţarea consoanelor tsi kin cânt) 

- lovirea cu degetele de la mâna stângă (la instrumentele 
cu coarde) 


serge mezat E T= Tomar 5 La Tz Szum — -— 


sau cele aE prin îndepărtarea anumitor segmente 
componente ale instrumentului, cântul exclusiv la anumite parti 
ale instrumentului sau în altă formă decât cea obișnuită: 


- EOLSON FLATTERSONNE (sunet rarefiat, aproape 
sunet gol, pe aer, la flaut) 

-  SIFFLEMENTS (cântând la mustiucul saxofonului) 

- SANS BEC (cântând la saxofon fără mustiuc) 

- TROMPE (saxofonul imitând trompeta) 

- SUR LE BOCAL (cântând la tubul de legătură al 
saxofonului) 


Locul unde aceste efecte predomină este secțiunea a 
treia din partea întâi, Le Carnaval d’Arlequin. Este partea cu 
cea mai exotică încărcătură expresivă, mergând până la 
grotesc. Muzica este în deplină consonanta cu natura 
suprarealistă a pânzei lui Joan Miró. De altfel, nici nu ar exista o 
altă oportunitate mai bună de a etala multiplele deghizări 
sonore ale instrumentelor în altă parte decât într-un carnaval, 
sărbătoare a măștii, a denaturării aspectului normal. Observăm 
că trăsăturile personajului Arlecchino din commedia dell’ arte 
sunt extraordinar de potrivite pentru caracterizarea psihologică 


1 Efectele sunt preluate din volumul Saxologie al lui Daniel Kientzy, 
căruia i se datorează aceste denumiri și prezentări ale tehnicilor 
extinse. 

a muzicii acestei secţiuni: naivitate, agilitate fizică, veselie, 
acrobație, inventivitate, intuitivitate, jonglerie, amoralitate, 
narcisism, grotesc. 

Caracterul grotesc al acestei muzici este subliniat si de 
amplasarea ei. Carnavalul arlechinului este pozitionat chiar 
între cele două parti spirituale, Prairie | si II. Acest lucru 
demonstrează ca in acest întreg cadru morfogenetic, de 
sculptură muzicală, de la complex la simplu, carnavalul nu face 
altceva decât să pecetluiască fenomenologia procesualitatii. 

Grotescul autentic nu este în nici un caz static; 
dimpotrivă chiar, el tinde să surprindă în imaginile sale actul 
devenirii, al creşterii, natura nicicând împlinită, în eternă 
plămădire a existentei.' 


Poziţia estetică 


Prezenţa elementelor ironice, chiar grotesti, diversitatea, 
parafrazarea, teoria morfogenezei, caracterul narativ și evolutiv 
al muzicii reprezintă dovezi ale apartenenţei acestei lucrări 
concertante la estetica postmodernă și procesuală. Alternarea 
pasajelor expresive, simple în construcţie structurală fata de 
cele cu un grad înalt de complexitate este încă o trăsătură a 
esteticii postmoderne. Cu toate acestea, multiplele figuri 
melodice cu caracter stabil ce sunt repetate și reluate oferă 
lucrării anumite valenţe estetice tragice. In prima parte, aceste 
lucruri sunt mult mai evidente dacă ne uităm la semnalele 
cornilor, acele pedale sonore de amplitudine ridicată, sau chiar 
la sunetele lungi ale saxofonului solist. Așadar, Concertul 
pentru saxofon și orchestră mare se încadrează într-o estetică 
procesuală, aparținând unui stil postmodern de expresie 
tragică?. 


1 Mihail Bahtin, François Rabelais şi cultura populară în Evul Mediu si 
în Renaştere, (Bucureşti: Editura Univers, 1974), 61. 

2 Pentru mai multe lămuriri și argumentări ale expresiei tragice în 
muzica lui Aurel Stroe recomandăm parcurgerea studiului Tragicul 
contradictiilor irezolvabile. „Privirea în gol“ a lui Aurel Stroe* al lui 
Corneliu Dan Georgescu, publicat în revista Muzica nr. 5/2017 și 
accesibil la http://(www.ucmr.org.ro/Texte/RV-5-2017-2-CDGeorgescu- 
Tragicul-contrad.pdf 


78 


Revista MUZICA Nr. 6 / 2022 


Tur retrospectiv 


Concertul pentru saxofon si orchestra mare Prairie, 
Priéres al compozitorului Aurel Stroe constituie o continuare si 
dezvoltare a conceptelor și tehnicilor componistice din lucrările 
anterioare. Multimobilul prezintă desfășurări tematice ulterioare, 
diferitele sisteme de acordaj coincid și se succed cu mai multă 
fineţe,  conglomeratele sonore sfidează totalul cromatic, 
semnalele obsesive și repetitive au valențe tragice, toate 
acestea aducând dovada unei gândiri componistice de 
anvergură, în deplină dezvoltare și maturitate. Cu o 
expresivitate transformativă, trecând prin diferitele etape de 
șlefuire a materialului sonor, această lucrare combină factura 
deterministă cu cea indeterministă. Natura procesuală reușește 
să ilustreze evoluţia materialului sonor până la solubilitate 
absolută, lăsând imaginea unei căutări ce nu sfârșește odată cu 
finalul piesei, ci trece în alt plan de percepție. 

SUMMARY 
Florin Neagoe 


Aurel Stroe: PRAIRIE, PRIERES 
Concerto for saxophone and orchestra 


This concerto was written for Daniel Kientzy, the famous French 
saxophonist, the score being finished in 1993, in Mannheim. 
The title of the concert preserves Aurel Stroe's interest in 
duality, that dyad of Stroe's (theorized by the composer Dan 
Dediu) being represented here by prairie - the meadow, the 
glade, the vast, extended space and priéres - prayer. Composer 
Aurel Stroe's concerto for saxophone and large orchestra 
Prairie, Prières is a continuation and development of 
compositional concepts and techniques from previous works: 
the multimobile presents subsequent thematic developments, 
the different tuning systems coincide and succeed each other 
with more finesse, the sound conglomerates defy the chromatic 
total, the obsessive and repetitive signals have tragic valences, 
all of these bringing proof of a far-reaching compositional 
thinking, in full development and maturity. With a transformative 
expressiveness, passing through the different stages of 
polishing the sound material, this work combines the 
deterministic and the indeterministic approaches. Its processual 
nature manages to illustrate the evolution of the sound material 
up to absolute solubility, leaving the image of a search that 
does not end with the end of the piece, but passes into another 
level of perception. 

